Walter Alvarez
Walter Alvarez (sündinud 3. oktoobril 1940) on Ameerika Ühendriikide geoloog. Ta on Berkeleys asuva California Ülikooli maa- ja planetaarteaduste osakonna professor (Professor of the Graduate School). Tema peamised teadushuvid on seotud stratigraafia ja Maa ajaloo (eeskätt impaktsündmustega ja nende rollist massiliste väljasuremiste põhjustajana ja bioloogilise evolutsiooni mõjutajana), Vahemere regiooni tektoonika, globaaltektoonika, Kvaternaari Rooma vulkaanilise provintsi geoloogia ja pelaagiliste lubjakivide stratigraafiaga.